́ки вопросѝ ге́рманъ: ѿку́ду быва́етъ сіѐ, я́кѡ мно́гажды не хотя́щымъ на́мъ мнѡ́гая помышлє́нія и ѕлы́е по́мыслы стужа́ютъ, и вма́лѣ невѣ́дущымъ на́мъ, та́йнѡ и то́нкѡ привходя́ще, я́кѡ не то́чію не мощѝ возбрани́ти вни́ти ѝмъ, но и затрудне́нію мно́гому бы́ти, познава́ти ѻ́ныя; и а́ще возмо́жно мы́сли всеконе́чнѡ пра́здной и ника́кѡ нестужи́мой бы́ти ѿ си́хъ, научи́тися хо́щемъ;Мѡѷсе́й речѐ: мы́сли нестужи́мѣй бы́ти помышле́ньми си́ми, невозмо́жно: прія́ти же сія̂, и пребыва́ти въ ни́хъ, илѝ ѿве́ргнути я̀, вся́кому тща́щемуся возмо́жно